
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1543 

21 Ιουνίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τοποθέτηση προστατευτικών διχτυών (πλωτών 
φραγμάτων) για εποχιακή χρήση σε λουτρικές 

εγκαταστάσεις. 1 

Τροποποίηση της υπ’ αριθμ. IΕ/473/Π07/5/00086/Ε/ 
06-11-2008 απόφασης του Περιφερειάρχη Ηπεί¬ 
ρου για την υπαγωγή επένδυσης της εταιρείας 
«ΧΡΗΣΤΟΣ ΝΑΣΤΟΣ & ΣΙΑ Ο.Ε.» στις διατάξεις 
του Ν.3299/04 όπως ισχύει, οριστικοποίηση του 
κόστους, ολοκλήρωση και έναρξη παραγωγικής 


λειτουργίας μονάδας. 2 

ΑΠΟΦΑΣΕΙ Σ 

Αριθμ. 8220/159/13 (1) 


Τοποθέτηση προστατευτικών διχτυών (πλωτών φραγ¬ 
μάτων) για εποχιακή χρήση σε λουτρικές εγκατα¬ 
στάσεις. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη τις διατάξεις: 
α) Του άρθρου 211 του ν. 4072/2012 (Α' 86) όπως αντι- 
καταστάθηκε από το άρθρο 49 παρ. 1 του ν. 4150/2013 
(Α' 102). 

β) Του άρθρου 5 του π.δ. 55/1998 (Α' 58). 
γ) Του άρθρου 1 του π.δ. 23/2000 (Α' 18) «Καθορι¬ 
σμός προϋποθέσεων ιδρύσεως και λειτουργίας σχολών 
ναυαγοσωστικής εκπαιδεύσεως.Καθορισμός περι¬ 

πτώσεων υποχρεωτικής προσλήψεως ναυαγοσώστη, σε 
οργανωμένες ή μη παραλίες, για την προστασία των 
λουσμένων στο θαλάσσιο χώρο». 

δ) Του άρθρου 29 του ν. 2971/2001 (Α' 285) σε συνδυ¬ 
ασμό με το άρθρο 3 παρ. 23 ν. 2242/1994 (Α' 162). 

ε) Του άρθρου δέκατου όγδοου του ν. 2932/2001 (Α' 
145) «Αρμοδιότητες Γενικής Γραμματείας Λιμένων και 
Λιμενικής Πολιτικής». 

στ) Του άρθρου 5, παρ. 2 του π.δ. 175/2002 (Α' 158) 
«Αρμοδιότητες Διεύθυνσης Λιμενικών Υποδομών». 

ζ) Του άρθρου 5 του π.δ. 85/2012 (Α' 141) «Ίδρυση και 
μετονομασία Υπουργείων, μεταφορά και κατάργηση 
υπηρεσιών», όπως ισχύει. 


η) Του π.δ. 67/2011 «Οργάνωση των Υπηρεσιών του 
Λιμενικού Σώματος - Ελληνικής Ακτοφυλακής» (Α'149). 

θ) Της ισχύουσας περιβαλλοντικής νομοθεσίας 
[ν. 4014/2011 (Α' 209)] και της αριθ. 1958/13-01-2012 (Β' 
21) κοινής υπουργικής απόφασης]. 

2. Το γεγονός ότι από τις διατάξεις της παρούσας 
Απόφασης δεν προκαλείται δαπάνη εις βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Ορισμοί 

«Προστατευτικά δίχτυα (πλωτά φράγματα)»: επιπλέ- 
ουσες εύκαμπτες κατασκευές που στερεώνονται με 
άγκυρες μικρού βάρους στον πυθμένα, χωρίς μόνιμη πά- 
κτωση, οι οποίες μπορούν εύκολα να αφαιρεθούν και να 
αποθηκευτούν, και οι οποίες προορίζονται για εποχιακή 
χρήση (κατά τους θερινούς μήνες). Η τοποθέτησή τους 
δεν επιφέρει μεταβολές ή αλλοιώσεις στον θαλάσσιο 
χώρο στον οποίο τοποθετούνται, η δε παρουσία τους 
δεν αλλοιώνει τον οπτικό ορίζοντα. Χρησιμοποιούνται 
για την προστασία των ακτών και των λουσμένων από 
θαλάσσια ρύπανση (επιπλέοντα απορρίμματα, κ.λπ.) σε 
λουτρικές εγκαταστάσεις, όπως αυτές ορίζονται στην 
παράγραφο 1 του άρθρου 1 του π.δ. 23/2000 (Α' 18). 

Άρθρο 2 

Διαδικασία χορήγησης άδειας τοποθέτησης 
προστατευτικών διχτύων (πλωτών φραγμάτων) 
σε λουτρικές εγκαταστάσεις 

1. Ο ενδιαφερόμενος φορέας καταθέτει στην οικεία 
Λιμενική Αρχή αίτηση τοποθέτησης του προστατευτικού 
διχτύου (πλωτού φράγματος), η οποία συνοδεύεται από 
τα ακόλουθα δικαιολογητικά: 

α. Τοπογραφική (οριζοντιογραφική) αποτύπωση των 
συγκεκριμένων θέσεων τοποθέτησης του προστατευτι¬ 
κού διχτύου (πλωτού φράγματος), υπογεγραμμένη από 
Πολιτικό ή Τοπογράφο Μηχανικό, βαθμίδας ΠΕ ή ΤΕ. 

β. Τεχνική Περιγραφή (υπογεγραμμένη από Πολιτικό 
ή Τοπογράφο Μηχανικό, βαθμίδας ΠΕ ή ΤΕ), η οποία 
καθορίζει: 

ί) Τα υλικά κατασκευής του προς τοποθέτηση διχτύου. 
Προσκομίζεται Γνωμάτευση του Γενικού Χημείου του 
Κράτους από την οποία προκύπτει ότι τα εν λόγω υλικά 
δεν είναι τοξικά και γενικά δεν επιδρούν δυσμενώς στο 
περιβάλλον. 

ϋ) Το ενδεικτικό (υπό συνθήκες ηρεμίας) ύψος του 
έξαλου και ύφαλου τμήματος του διχτύου. 

ϋί) Την ύπαρξη κατάλληλης και διακριτής σήμανσης 
κατά τη διάρκεια της ημέρας και της νύχτας. Για τη 
φωτοσήμανση των προστατευτικών διχτύων (πλωτών 
φραγμάτων) εφαρμόζονται οι οδηγίες της Διεθνούς 
Ενώσεως Φαρικών Αρχών (ΙΑΙΑ), οι οποίες προβλέπουν 
χαρακτηριστικά «Ειδικής Σημάνσεως» και οι οποίες είναι: 

αα. Φωτοσημαντήρας σχήματος κωνικού με επίσημα 
σχήματος X. 

ββ. Χρώμα φωτοσημαντήρα: Κίτρινο, 
γγ. Χρώμα φωτός φανού: Κίτρινο, 
δδ. Χαρακτηριστικό φανού: Τριάντα (30) αναλαμπές 
ανά πρώτο λεπτό. 

εε. Φωτοβολία φανού: Δύο (2) ναυτικά μιλιά, σε μετεω¬ 
ρολογική ορατότητα δέκα (10) ναυτικών μιλίων (Τ-0,74). 

στστ. Θέση φανού: Στην κορυφή του φωτοσημαντήρα 
και σε ύψος τουλάχιστον 1.5μ από την επιφάνεια της 
θάλασσας. 

Η διάταξη των φωτοσημαντήρων και ο αριθμός αυτών 
να είναι σύμφωνα με τη σύσταση ΙΑΕΑ (ΒοοοπιπιοπάεΙίοη) 
0-139. 

ίν) Το είδος της αγκύρωσης (πόντιση) χωρίς καμία 
περαιτέρω επέμβαση στον πυθμένα. 

ν) Συγκεκριμένα ανοίγματα του προστατευτικού διχτύ- 
ου απ’ όπου θα είναι δυνατή η διέλευση σκαφών, προ- 
κειμένου να διασφαλίζεται η επικοινωνία με την ξηρά. 

γ) Περιβαλλοντική αδειοδότηση για την τοποθέτηση 
του προστατευτικού διχτύου (πλωτού φράγματος) από 
την αρμόδια περιβαλλοντική Υπηρεσία ή απαλλαγή από 
τη σχετική διαδικασία. 

δ) Αποδεικτικό είσπραξης υπέρ ΕΚΟΕΜΝ ύψους πε¬ 
νήντα (50) ευρώ. 

2. Η Λιμενική Αρχή - με γνώμονα την ασφάλεια της ναυ¬ 
σιπλοΐας, την προστασία του θαλασσίου περιβάλλοντος, 
την ομαλή κίνηση σκαφών από και προς τις παρακείμενες 
ακτές και την προστασία των λουσμένων, καθώς και τις 
ιδιαιτερότητες και ιδιομορφίες της περιοχής - εκδίδει την 
αστυνομικής φύσης άδεια, ο τύπος και το περιεχόμενο 
της οποίας είναι σύμφωνα με το Υπόδειγμα του Παραρ¬ 
τήματος «Υπόδειγμα Αστυνομικής Φύσεως Αδειας για το¬ 
ποθέτηση προστατευτικού διχτύου (πλωτού φράγματος)» 

Η εν λόγω αστυνομικής φύσης άδεια συνοδεύεται - 
από την υποβληθείσα από τον ενδιαφερόμενο φορέα 
- τοπογραφική (οριζοντιογραφική) αποτύπωση των συ¬ 
γκεκριμένων θέσεων τοποθέτησης του προστατευτικού 
διχτύου (πλωτού φράγματος) και κοινοποιείται από τη 
Λιμενική Αρχή στην Υδρογραφική Υπηρεσία του Πολε¬ 
μικού Ναυτικού, στην οικεία Κτηματική Υπηρεσία, στην 
Εφορεία Εναλίων Αρχαιοτήτων, στον Ελληνικό Οργα¬ 
νισμό Τ ουρισμού, το Γ ενικό Επιτελείο Ναυτικού, στην 
Υπηρεσία Φάρων, στη Διεύθυνση Λιμενικών Υποδομών 
του Υπουργείου Ναυτιλίας και Αιγαίου, στη Διεύθυνση 
Γ ενικής Αστυνόμευσης και Κανονισμού Λιμένων και τη 
Διεύθυνση Προστασίας Θαλασσίου Περιβάλλοντας του 
Υπουργείου Ναυτιλίας και Αιγαίου/Αρχηγείου του Λιμε¬ 
νικού Σώματος - Ελληνικής Ακτοφυλακής. 

3. Η άδεια ανακαλείται εάν εκλείψει οποιαδήποτε από 
τις προϋποθέσεις χορήγησής της. 

Άρθρο 3 

Υποχρεώσεις ενδιαφερομένου φορέα 

Ο φορέας που αιτείται την τοποθέτηση των προστα¬ 
τευτικών διχτύων υποχρεούταί: 


1. Να μεριμνά για την τοποθέτηση του προστατευτι¬ 
κού διχτύου στην προβλεπόμενη από την τοπογραφική 
αποτύπωση θέση. 

2. Να μεριμνά για την τήρηση των αναφερομένων 
στην υποβαλλόμενη τεχνική περιγραφή αναφορικά με 
τα υλικά κατασκευής, το ενδεικτικό ύψος του έξαλου 
και ύφαλου τμήματος, τη σήμανση και φωτοσήμανση 
και την αγκύρωση του τοποθετούμενου προστατευτικού 
διχτύου. 

3. Να αφαιρεί το προστατευτικό δίχτυ και την αγκύρω- 
σή του με τη λήξη του μέγιστου χρονικού διαστήματος 
που επιτρέπεται η παραμονή αυτού στην προβλεπόμε¬ 
νη από την τοπογραφική αποτύπωση θέση. Το υπόψη 
χρονικό διάστημα δε μπορεί να υπερβαίνει τους επτά 
(07) μήνες από την ημερομηνία τοποθέτησης του προ¬ 
στατευτικού διχτύου. 

Αρθρο 4 

Όργανα ελέγχου-Κυρώσεις 

1. Ο έλεγχος της εφαρμογής των διατάξεων της πα¬ 
ρούσας ανατίθεται στα στελέχη των Λιμενικών Αρχών 
της χώρας. ^ 

2. Σε περίπτωση που διαπιστωθεί η τοποθέτηση 
προστατευτικών διχτύων, χωρίς να έχουν τηρηθεί οι 
διαδικασίες που περιγράφονται στην παρούσα Από¬ 
φαση, επιβάλλονται οι κυρώσεις του άρθρου 29 του 
ν. 2971/2001 (Α'285), σε συνδυασμό με την παράγραφο 
23 του άρθρου 3 του ν. 2242/1994 (Α'162). 

Άρθρο 5 

1. Σε περίπτωση απόρριψης σχετικών αιτημάτων συ- 
ντάσσεται από τη Λιμενική Αρχή απαντητικό έγγρα¬ 
φο στο οποίο θα τεκμηριώνεται επαρκώς και με βάση 
τις πραγματικές συνθήκες η μη δυνατότητα έκδοσης 
άδειας. 

2. Η Λιμενική Αρχή μπορεί οποτεδήποτε και πριν τη 
λήξη της ισχύος της χορηγηθείσας κατά το άρθρο 2 
άδειας να επιβάλλει την απομάκρυνση του προστατευ¬ 
τικού διχτύου (πλωτού φράγματος) από μια περιοχή, 
εφόσον το επιβάλλουν λόγοι δημόσιας τάξης, ασφάλει¬ 
ας ναυσιπλοΐας, προστασίας θαλασσίου περιβάλλοντος 
ή άλλοι λόγοι δημόσιου συμφέροντος. Η απομάκρυνση 
γίνεται με δαπάνες του ενδιαφερομένου φορέα. 

Άρθρο 6 

Μεταβατικές διατάξεις 

Άδειες που έχουν εκδοθεί από τις Λιμενικές Αρχές με 
τις διατάξεις του άρθρου 211 του ν. 4072/2012 (Α' 86), 
πριν την αντικατάστασή του από το άρθρο 49 παρ. 1 
του ν. 4150/2013 (Α' 102), εξακολουθούν να ισχύουν μέχρι 
τη λήξη της χρονικής ισχύος τους. 

Άρθρο 7 

Καταργούμενες διατάξεις 

Από την έκδοση της παρούσας Απόφασης καταργείται 
κάθε διάταξη που έρχεται σε αντίθεση με τις διατάξεις 
της παρούσας ή ρυθμίζει το θέμα διαφορετικά. 

Άρθρο 8 

Προσαρτάται και αποτελεί αναπόσπαστο τμήμα της 
παρούσας απόφασης το ΠΑΡΑΡΤΗΜΑ «Υπόδειγμα Αστυ¬ 
νομικής Φύσεως Αδειας για τοποθέτηση προστατευτι¬ 
κού διχτύου (πλωτού φράγματος).» 

ΠΑΡΑΡΤΗΜΑ 

Υπόδειγμα Αστυνομικής Φύσεως Άδειας για τοποθέτηση προστατευτικού διχτύου (πλωτού φράγματος). 



ΕΛΛΗΝΙΚΗ ΔΗΜΟΚΡΑΤΙΑ Τόπος, ημερομηνία 

ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΑΙΓΑΙΟΥ Αρ. Φακέλου: 

ΛΙΜΕΝΙΚΗ ΑΡΧΗ. Αρ. Σχεδίου: 

Ταχ. Δ/νση : 

Ταχ. Κώδικας ΠΡΟΣ: ΩΣ Π.Δ. 

Πληροφορίες : 

Τηλέφωνα : 

ΤθΙθΓοχ : 

Ε-γτοϊΙ : 


ΘΕΜΑ: «ΧΟΡΗΓΗΣΗ ΑΔΕΙΑΣ ΤΟΠΟΘΕΤΗΣΗΣ ΠΡΟΣΤΑΤΕΥΤΙΚΟΥ ΔΙΧΤΥΟΥ (ΠΛΩΤΟΥ ΦΡΆΓΜΑΤΟΣ) 


Έχοντας υπόψη: 

1. Τις διατάξεις του άρθρου 211 του ν.4072/2012 (Α' 86) « Βελτίωση επιχειρηματικού 
περιβάλλοντος - Νέα εταιρική μορφή - Σήματα - Μεσίτες Ακινήτων - Ρύϋμιση δεμάτων ναυτιλίας, 
λιμένων καί αλιείας καί άλλες διατάξεις », όπως αντικαταστάθηκε από το άρθρο 49 παρ 1 του ν.4150/2013 
(Α' 102) « Ανασυγκρότηση του Υπουργείου Ναυτιλίας και Αιγαίου και άλλες διατάξεις ». 

2. Την αρ. πρ. 8220/./13 (.) Απόφαση Υ.Ν.Α με θέμα: « Τοποϋέτηση προστατευτικών 

διχτυών (πλωτών φραγμάτων) για εποχιακή χρήση σε λουτρικές εγκαταστάσεις ». 

3. Την από . αίτηση του . ( στοιχεία ενδιαφερομένου φορέα) για έκδοση 

άδειας αστυνομικής φύσεως για τοποθέτηση προστατευτικού διχτύου (πλωτού φράγματος) στην περιοχή 

. με τα επισυναπτόμενα δικαιολογητικά.(τα αναφερόμενα σύμφωνα με την 

παρούσα Απόφαση). 


ΧΟΡΗΓΟΥΜΕ 

1. Στον .( αναγράφεται ο ενδιαφερόμενος φορέας) ., με έδρα ., που 

εκπροσωπείται νόμιμα από τον. ( αναγράφεται το όνομα, ΑΔΤ, ΑΦΜ), άδεια τοποθέτησης 

προστατευτικού διχτύου (πλωτού φράγματος), στην περιοχή . , σύμφωνα με το 

συνημμένο τοπογραφικό διάγραμμα, το οποίο αποτελεί αναπόσπαστο τμήμα της παρούσας. Το 

προστατευτικό δίχτυ θα εκτείνεται. [μέτρα ή εκατοστά) και. [μέτρα ή εκατοστά) άνω και 

κάτω από την επιφάνεια της θάλασσας αντίστοιχα. 

2. Με μέριμνα του ενδιαφερομένου φορέα, κατά την τοποθέτηση του προστατευτικού διχτύου, 
λαμβάνονται όλα τα απαιτούμενα μέτρα ασφαλείας των εργαζομένων, αποφυγής ρύπανσης του χερσαίου 
και θαλάσσιου περιβάλλοντος, προστασίας των λουσμένων και ασφάλειας ναυσιπλοΐας. 

3. Ο ενδιαφερόμενος φορέας θα μεριμνά για την περισυλλογή κατά τακτά χρονικά διαστήματα των 
συγκεντρωθέντων στα προστατευτικά δίχτυα απορριμμάτων και την περαιτέρω νόμιμη διάθεσή τους. 

4. Το προστατευτικό δίχτυ τοποθετείται στην προβλεπόμενη από τηντοπογραφική αποτύπωση θέση, 
σύμφωνα με τα οριζόμενα στην υποβληθείσα τεχνική περιγραφή αναφορικά με τα υλικά κατασκευής, το 
ενδεικτικό ύψος του έξαλου και ύφαλου τμήματος, τη σήμανση και φωτοσήμανση και την αγκύρωσή του. 

5. Σε περίπτωση που κατά την εκτέλεση του έργου διαπιστωθεί η ύπαρξη αρχαιοτήτων, οι εργασίες 
θα διακοπούν και θα ειδοποιηθεί άμεσα η Εφορεία Εναλίων Αρχαιοτήτων για τις δικές της ενέργειες. 

6. (Οποίαδήηοτε άλλη προϋπόθεση κρίϋεί αναγκαία από την 

Λιμενική Αρχή λόγω τοπικών ώίομορφιών). 

7. Η Λιμενική Αρχή μπορεί οποτεδήποτε και πριν τη λήξη της περιόδου παραμονής του 
προστατευτικού διχτύου (πλωτού φράγματος) να επιβάλλει την απομάκρυνσή του από την περιοχή, 
εφόσον το επιβάλλουν λόγοι δημόσιας τάξης, ασφάλειας ναυσιπλοΐας, προστασίας θαλασσίου 
περιβάλλοντος ή άλλοι λόγοι δημόσιου συμφέροντος. Η απομάκρυνση θα γίνεται με δαπάνες του 
ενδιαφερομένου φορέα. 

8. Η χρονική περίοδος παραμονής του προστατευτικού διχτύου ορίζεται από την . 

(ημερομηνία τοποθέτησης) έως την.( ημερομηνία αφαίρεσης). 

9. Η παρούσα άδεια ισχύει μέχρι και την . (αναγράφεται η προαναφερόμενη 

ημερομηνία αφαίρεσης του προστατευτικού διχτύου που αναφέρεταί στην αίτηση καί δεν μπορεί να είναι 
μεταγενέστερη της ημερομηνίας που προκύπτει μετά την παρέλευση επτά (07) μηνών από την ημερομηνία 
τοποθέτησής του). 

10. Η άδεια ανακαλείται εάν εκλείψει οποιαδήποτε από τις προϋποθέσεις χορήγησής της. 


Ο ΠΡΟΪΣΤΑΜΕΝΟΣ ΤΗΣ ΛΙΜΕΝΙΚΗΣ ΑΡΧΗΣ 
Τ.Σ.Υ. 

. Βαθμός Ονοματεπώνυμο . 


Άρθρο 9 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 14 Ιουνίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ 
-♦- 

( 2 ) 

Τροποποίηση της υπ’ αριθμ. IΕ/473/Π07/5/00086/Ε/ 
06-11-2008 απόφασης του Περιφερειάρχη Ηπείρου 
για την υπαγωγή επένδυσης της εταιρείας «ΧΡΗΣΤΟΣ 
ΝΑΣΤΟΣ & ΣΙΑ Ο.Ε.» στις διατάξεις του ν. 3299/04 
όπως ισχύει, οριστικοποίηση του κόστους, ολοκλή¬ 
ρωση και έναρξη παραγωγικής λειτουργίας μονάδας. 

Με την με αριθμ. IΕ/19271/822/Π07/5/00086/Ε/Ν. 3299/04/ 
09-04-2012 απόφαση του Περιφερειάρχη Ηπείρου, τρο¬ 
ποποιείται η με αριθ. ΙΕ/473/Π 07/5/00086/Ε/06-11 -20 08 
(ΦΕΚ τ.Β'/2538/15.12.2008) απόφαση υπαγωγής στις δι¬ 
ατάξεις του Ν.3299/04, της επένδυσης της εταιρείας 
«ΧΡΗΣΤΟΣ ΝΑΣΤΟΣ & ΣΙΑ Ο.Ε.» που πραγματοποιείται 


στην Σκάλα, Δ.Δ. Παντάνασσας, Δ. Αρταίων Ν. Άρτης 
και αναφέρεταί στην «Ίδρυση βιοτεχνίας σχεδίασης και 
κατασκευής επίπλων (Κ.Α. ΣΤΑΚΟΔ 361.1)» και εγκρίνε- 
ται η αναμόρφωση του κόστους ως ακολούθως: συνο¬ 
λικό κόστος €436.700,00 όπως προβλέπει η απόφαση 
υπαγωγής, με επιχορήγηση 51,00% επί του συνολικού 
κόστους δηλαδή €222.717,00, ίδια συμμετοχή 26,00% 
ήτοι ποσό €113.542,00 και τραπεζικό δάνειο 23% ήτοι 
ποσόν €100.441,00 

Ο συνολικός αριθμός των θέσεων απασχόλησης (νέων) 
θα είναι δύο (2) που αντιστοιχούν σε 2 Ε.Μ.Ε. 

Ημερομηνία ολοκλήρωσης και έναρξης παραγωγικής 
λειτουργίας της επένδυσης ορίζεται η 09-04-2012. 

Με την απόφαση αυτή εγκρίνεται η καταβολή του 
ποσού της επιχορήγησης ήτοι €111.358,50€. 

Δεν απαιτείται έγκριση γνωμοδοτικής επιτροπής βάσει 
του άρθρου 16 (μεταβατικές διατάξεις) του ν. 3908/2011 
(ΦΕΚ 8/Α'/Ι-2-2011) «Ενίσχυση ιδιωτικών επενδύσεων για 
την Οικονομική Ανάπτυξη, την Επιχειρηματικότητα και 
την Περιφερειακή Συνοχή». 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

